Iwan Fjodorow (Seefohrer)

Iwan Fjodorow (; † 1733) weer en russ’schen Offzeer.

Fjodorow weer Kummandant von dat Schipp Archangel Gawriil (Arzengel Gabriel) mit dat in’n Sommer 1732 de Landvermeter Michail Gwosdew en Fohrt na Kamtschatka maakt hett, üm Koorten von de Beringstraat antoleggen. Baas von de Expeditschoon weer toeerst Afanassi Schestakow, na Schestakow sien Dood 1730 Dmitri Pawluzki. De Reis güng von de Ochotskische See na Noorden dör de Beringstraat. Dat Schipp is an een von de Diomedes-Eilannen lannt un keem an’n 21. August 1732 an de Küst von Alaska na dat hüdige Kap Prince of Wales. Fjodorow weer dormit de eerste Seefohrer, de de noordwestamerikaansche Küst von Westen ut reckt hett.

Al bi dat Inschippen in’n Juli 1732 weer Fjodorow swoor krank. Kort nadem de Expeditschoon wedder in Kamtschatka ankamen is, is he doodbleven.

 Literatur 
 Walter Krämer (Hrsg.): Die Entdeckung und Erforschung der Erde. Brockhaus Verlag, Leipzig 1976 
 Lydia T. Black: Russians in Alaska. 1732–1867. University of Alaska, Fairbanks 2004, ISBN 1-88996-304-6

Kategorie:Opdecker
Kategorie:Russland
Kategorie:Storven 1733
Kategorie:Mann
Kategorie:Boren in dat 17. Johrhunnert